चेहरे की भाव भंगिमा में इतना अंतर क्यों? कार्य करने के ढंग में विभिन्नता का क्या कारण है? इन प्रश्नों से कौतूहल बढ़ा? स्वामी जी के मन में उत्तर पाने की जिज्ञासा प्रबल हुई। किनारे बैठे काम कर रहे मजदूर के पास जाकर उन्होंने पूछा- भाई क्या कर रहे हो? स्वामी जी की आशा के विपरीत उसने कठोर तथा झल्लाए स्वर में उत्तर दिया- देखते नहीं हो, पत्थर तोड़ रहा हूँ। प्रश्न बड़ी विनम्रता से पूछा गया था, पर उत्तर अत्यन्त कठोर मिला। उन्हें समझते देर नहीं लगी कि काम करने वाले को कार्य में तनिक भी रूचि नहीं है।